1986L0297 — SK — 29.09.2010 — 002.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ▼M2 SMERNICA RADY z 26. mája 1986 o aproximácii právnych predpisov členských štátov týkajúcich sa vývodových hriadeľov traktorov a ich ochrany (86/297/EHS) ▼B (Ú. v. ES L 186, 8.7.1986, p.19)

Zmenené a doplnené:









▼B

▼M2

SMERNICA RADY

z 26. mája 1986

o aproximácii právnych predpisov členských štátov týkajúcich sa vývodových hriadeľov traktorov a ich ochrany

(86/297/EHS)

▼B







RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä článku 100, so zreteľom na návrh Komisie ( 1 ), so zreteľom na stanovisko Zhromaždenia ( 2 ), so zreteľom na stanovisko Hospodárskeho a sociálneho výboru ( 3 ), keďže technické požiadavky, ktoré musia kolesové poľnohospodárske alebo lesné traktory spĺňať podľa vnútroštátnych zákonov, sa týkajú okrem iného vývodového hriadeľa a jeho ochrany; keďže tieto požiadavky sa v jednotlivých členských štátoch líšia; keďže je preto potrebné, aby všetky členské štáty prijali rovnaké požiadavky, ktoré svoje súčasné predpisy doplnia alebo ich nahradia, najmä aby pre každý typ traktora bolo možné zaviesť postup typového schválenia podľa EHS na základe smernice Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov ( 4 ), v poslednom znení aktu o pristúpení Španielska a Portugalska; keďže rezolúcia Rady z 29. júna 1978 týkajúca sa akčného programu Európskych spoločenstiev o bezpečnosti a ochrane zdravia pri práci ( 5 ) stanovuje opatrenia na uplatňovanie princípov prevencie nehôd v návrhu a realizácii závodu a jeho strojového vybavenia, vrátane poľnohospodárskeho sektora; keďže ustanovenia týkajúce sa vývodových hriadeľov a ich ochrany stanovujú bezpečnostné faktory; keďže aproximácia vnútroštátnych právnych predpisov týkajúcich sa kolesových poľnohospodárskych alebo lesných traktorov predpokladá, že členské štáty budú vzájomne uznávať kontroly vykonané ktorýmkoľvek z nich na základe spoločných požiadaviek, PRIJALA TÚTO SMERNICU:







▼M2

Článok 1

1. „Traktor“ je na účely tejto smernice traktor podľa definície v článku 2 písm. j) smernice Európskeho parlamentu a Rady 2003/37/ES ( 6 ).

2. Kategórie traktorov sú na účely tejto smernice kategórie traktorov podľa definície v prílohe II k smernici 2003/37/ES.

▼B

Článok 2

Žiadny členský štát nesmie odmietnuť udeliť typové schválenie podľa EHS alebo vnútroštátne typové schválenie traktora, alebo odmietnuť, alebo zakázať jeho predaj, evidenciu, uvedenie do premávky alebo používanie z dôvodov týkajúcich sa vývodového hriadeľa a jeho ochrany, ak tieto nariadenia spĺňajú požiadavky stanovené v prílohe I.

Článok 3

Táto smernica pri úplnom dodržiavaní zmluvy nemá vplyv na právo členských štátov stanoviť požiadavky, ktoré považujú za potrebné na zabezpečenie ochrany bezpečnosti a zdravia pracovníkov pri používaní daných traktorov, a to za predpokladu, že tieto požiadavky neznamenajú úpravu vývodového hriadeľa a jeho ochrany spôsobom, ktorý nie je určený v tejto smernici.

Článok 4

Akékoľvek zmeny a doplnenia potrebné na prispôsobenie požiadaviek prílohy I a vzorovej prílohy k certifikátu typového schválenia podľa EHS uvedeného v prílohe II technickému pokroku sa prijmú podľa postupu stanoveného v článku 13 smernice 74/150/EHS.

Článok 5

1. Členské štáty uvedú do účinnosti zákony iné právne predpisy a správne opatrenia potrebné na zosúladenie s touto smernicou do 18 mesiacov od jej prijatia. Bezodkladne o tom informujú Komisiu. Požiadavky odseku 5.2 prílohy I sa však nebudú uplatňovať do 1. októbra 1995.

2. Členské štáty zabezpečia, aby Komisia bola informovaná o znení hlavných ustanovení vnútroštátneho právneho predpisu, ktorý prijmú v oblasti pôsobnosti tejto smernice.

Článok 6

Táto smernica je určená členským štátom.

▼M2









PRÍLOHA I

Všeobecné ustanovenia a požiadavky pre vývodové hriadele

1. Vymedzenie pojmov a rozsah pôsobnosti

1.1. „Vývodový hriadeľ“ (VH) je vonkajší hriadeľ traktora poskytujúci rotačnú silu pre zariadenia.

1.2. Ustanovenia tejto smernice sa uplatňujú len na vývodové hriadele definované v bode 1.1 a umiestnené v prednej alebo zadnej časti traktora.

2. Žiadosť o typové schválenie ES

2.1. Žiadosť o typové schválenie typu traktora, pokiaľ ide o vývodový hriadeľ a jeho ochranu, musí predložiť výrobca traktora alebo jeho splnomocnený zástupca prostredníctvom informačného dokumentu, ktorého vzor je uvedený v časti 1 prílohy II.

2.2. K žiadosti musia byť priložené vo vhodnej a dostatočne podrobnej mierke vyhotovené tri kópie výkresov tých častí traktora, ktoré sú predmetom požiadaviek tejto smernice.

2.3. Technickej službe zodpovednej za vykonávanie skúšok na typové schválenie musí byť dodaný traktor takého typu, na ktorý sa schválenie požaduje, alebo tie konštrukčné časti traktora, ktoré sú považované za dôležité na vykonanie skúšok požadovaných touto smernicou.

3. Osvedčenie o typovom schválení ES

Pri každom udelenom alebo zamietnutom schválení musí byť vyplnený protokol, ktorého vzor je uvedený v časti 2 prílohy II.

4. Všeobecné ustanovenia

Ak sú traktory vybavené vývodovými hriadeľmi, tieto musia zodpovedať požiadavkám tejto prílohy.

Na účely tejto smernice sa uplatňujú normy uvedené v bodoch 4.1 a 4.2.

4.1. Ustanovenia týkajúce sa zadných vývodových hriadeľov

Špecifikácie noriem ISO 500-1:2004 spolu s technickým korigendom 1:2005 a ISO 500-2:2004 sa na traktory so zadnými vývodovými hriadeľmi uplatňujú podľa tabuľky 1.







Tabuľka 1 Uplatňovanie noriem na zadné vývodové hriadele rôznych kategórií traktorov Norma je uplatniteľná T1 C1 T2 C2 T3 C3 T4.1 C4.1 T4.2 C4.2 T4.3 C4.3 T5 C5 ISO 500-1:2004 (1) (3) X -- X1) X1) X1) X X1) ISO 500-2:2004 (2) -- X X2) X2) X2) -- X2) (1) V norme ISO 500-1:2004 sa neuplatňuje posledná veta oddielu 6.2. (2) Na účely tejto smernice sa táto norma uplatňuje aj na traktory s vývodovým hriadeľom so silou presahujúcou 20 kW, meranou podľa normy ISO 789-1:1990. (3) V prípade vývodových hriadeľov typu 3 a v prípade možnosti zmenšiť rozmer otvoru ochranného krytu, aby sa prispôsobil spojovacím prvkom, ktoré sa majú použiť, musí užívateľská príručka obsahovať tieto údaje: — upozornenie týkajúce sa dôsledkov a rizík vyplývajúcich zo zmenšeného rozmeru ochranného krytu, — inštrukcie a osobitné upozornenia týkajúce sa pripájania a odpájania vývodového hriadeľa, — inštrukcie a osobitné upozornenia týkajúce sa používania zariadení alebo strojov pripojených k zadnému vývodovému hriadeľu. X Norma je uplatniteľná. -- Norma nie je uplatniteľná. X1) Norma je uplatniteľná na traktory s rozchodom kolies viac ako 1 150 mm. X2) Norma je uplatniteľná na traktory s rozchodom kolies 1 150 mm alebo menej.

4.2. Ustanovenia týkajúce sa predných vývodových hriadeľov

Špecifikácie normy ISO 8759-1:1998 sa na traktory s prednými vývodovými hriadeľmi uplatňujú podľa tabuľky 2.







Tabuľka 2 Uplatňovanie noriem na predné vývodové hriadele rôznych kategórií traktorov Norma je uplatniteľná T1 C1 T2 C2 T3 C3 T4.1 C4.1 T4.2 C4.2 T4.3 C4.3 T5 C5 ISO 8759-1:1998 X X X3) X4) X X4) X X Norma je uplatniteľná. X3) Norma je uplatniteľná, ak je traktor vybavený vývodovými hriadeľmi uvedenými v tejto norme. X4) Norma je uplatniteľná okrem klauzuly 4.2.









PRÍLOHA II

Časť 1

INFORMAČNÝ DOKUMENT č. […]

podľa prílohy I k smernici 2003/37/ES o typovom schválení ES traktorov, pokiaľ ide o vývodové hriadele traktorov

Tieto informácie, pokiaľ prichádzajú do úvahy, sa poskytujú v troch vyhotoveniach a spolu s obsahom.

Akékoľvek výkresy sa dodávajú vo vhodnej mierke vo formáte A4 a musia byť dostatočne podrobné. Prípadné fotografie musia byť dostatočne podrobné.

0. VŠEOBECNÉ

0.1. Značka(-y) (obchodná značka registrovaná výrobcom):

0.2. Typ (špecifikovať prípadné varianty a verzie):

0.3. Prostriedky identifikácie typu, ak sú vyznačené na vozidle: 0.3.1. Štítok výrobcu (umiestnenie a spôsob pripevnenia):

0.4. Kategória vozidla ( 7 ):

0.5. Názov a adresa výrobcu:

0.8. Názov(-vy) a adresa(-y) montážneho(-ych) závodu(-ov):

4.12. Vývodový(-é) hriadeľ(-le) (otáčky za minútu a pomer tejto hodnoty k hodnote otáčok motora) (počet, typ a umiestnenie) 4.12.1. Hlavný(-é) vývodový(-é) hriadeľ(-le): 4.12.2. Iný(-é): 4.12.3. Kryt(-y) vývodového(-ých) hriadeľa(-lov) (opis, rozmery, výkresy, fotografie):

Časť 2

DOKUMENTÁCIA O TYPOVOM SCHVÁLENÍ

VZOR

[maximálny formát: A4 (210 × 297 mm)]

OSVEDČENIE O TYPOVOM SCHVÁLENÍ ES

Pečiatka orgánu

Oznámenie o:

— udelení typového schválenia ( 8 )

— rozšírení typového schválenia (8)

— zamietnutí typového schválenia (8)

— odňatí typového schválenia (8)

typu traktora vzhľadom na smernicu 86/297/EHS

Schvaľovacie číslo: …

Dôvod rozšírenia: …

Oddiel I

0.1. Značka (obchodný názov výrobcu):

0.2. Typ traktora:

0.3. Prostriedky identifikácie typu traktora, ak sú vyznačené na traktore ( 9 ):

0.3.1. Umiestnenie tohto označenia:

0.4. Kategória vozidla ( 10 ):

0.5. Názov a adresa výrobcu:

0.8. Názov(-vy) a adresa(-y) montážneho(-ych) závodu(-ov):

Oddiel II

1. Prípadné doplňujúce informácie: pozri dodatok.

2. Technická služba zodpovedná za vykonávanie skúšok:

3. Dátum vydania skúšobného protokolu:

4. Číslo skúšobného protokolu:

5. Prípadné poznámky: pozri dodatok.

6. Miesto:

7. Dátum:

8. Podpis:

9. Prikladá sa číslo informačnej zložky uloženej schvaľovacím orgánom, ktorá sa môže na požiadanie poskytnúť.